### Beslutninger

Tilbagesendes Magistratsafdelingen for Kultur og Borgerservice med bemærkning, at byrådet i sit møde den 4. december 2024 har vedtaget Magistratens foranstående indstilling af 19. november 2024.

###

Opkrævning af ejendomsskat overgik til staten d. 1. januar 2024. Da vilkårene har ændret sig ift. det oprindelige opgavesnit, er der opstået et ændret ressourcebehov i forhold til kommunens håndtering af de tilbageværende opgaver.

### Resume

Ejendomsskat overdrages til Skatteforvaltningen fra 2024, 3 år efter planen i forliget ”Tryghed om boligbeskatningen” (2017). 3. april 2019 vedtog Byrådet, at to årsværk til resterende opgaver bibeholdes. Endnu ét årsværk er nødvendigt i 2024-2026 grundet forsinkelsen og det ændrede opgavesnit.

Kommunerne opkræver stadig ejendomsbidrag (rottebekæmpelse, skorstensfejer, pumpe- og vandløbsbidrag). Det foreslås, at [adresse] fra 2024 ikke tilbyder lån til disse betalinger, da administrationsudgiften typisk langt overgår lånet. Det foreslås også, at bidraget (100-500 kr. årligt, ca. 1% af lån til ejendomsskat og -bidrag), opkræves årligt frem for halvårligt. Det foreslås, at administration af ejendomsbidraget, herunder IT, fremover finansieres heraf.

### Beslutningspunkter

Det indstilles:

At 1) MKB tildeles ét ekstra årsværk indtil forventet ultimo 2026, til varetagelse af de tilbageværende opgaver relateret til ejendomsskat. Det ekstra årsværk finansieres af DUT-midler, der samlet set er afsat til genberegning af ejendomsskat og IT.

At 2) [adresse] ikke længere tilbyder lån til betaling af ejendomsbidrag.

At 3) [adresse] opkræver ejendomsbidraget i én årlig rate.

At 4) en eventuel merudgift i 2025 og 2026 til den fortsatte drift af Ejendomsskattesystemet (ESR) finansieres af et forhøjet ejendomsbidrag med op til 1 mio. kr. årligt. Hvis finansieringen overstiger 1 mio. kr., forelægges Byrådet indstilling herom.

At 5) et nyt IT-system til beregning og opkrævning af ejendomsbidragene samt systemdrift og udsendelsesudgifter fra 2027 og frem finansieres via et forhøjet ejendomsbidrag med op til 1 mio. kr. årligt. Hvis finansieringen overstiger 1 mio. kr., forelægges Byrådet indstilling herom.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-11-2024

Nikolaj Brandt: 6

Fremsendes til [adresse] med bemærkning, at Magistraten i mødet den 19. november 2024 anbefaler, at byrådet tiltræder Magistratsafdelingen for Kultur og Borgerservices indstilling af 29. ok-tober 2024.

Andrea Madsen deltog ikke i sagens behandling.